Antallet af nordjyske læger, der ikke længere tager imod nye patienter, er steget.

Flere end halvdelen af lægerne i Nordjylland har nu lukket for patienttilgangen. Det betyder, at tilflyttere i nordjyske byer kan risikere, at der ikke er plads til dem i det lokale lægehus. Derfor må de længere væk, for at finde en læge. Nå hver anden læge i dag, melder om alt optaget, er det en stifninf i forhold til de sidste par år. For blot fire år siden var det kun en tredjedel af lægerne, der ikke havde plads til nye patienter. Det viser en opgørelse P4 Nordjylland har lavet. - Vi mangler en del flere praktiserende læger end vi gjorde for år siden. De patienter er blevet fordelt hos de resterende læger, som så har fået så mange flere patienter, at de har lukket for tilgangen, siger formanden for de praktiserende læger i Nordjylland, Eddie Nielsen til P4 Nordjylland.